Subject: Vs: Teavituskampaania küsimus
From: Aap Andreas Rebas - TTJA <[email-masked]>
To: Kaido Tamm <[email-masked]>
Date: Fri, 13 Feb 2026 11:17:09 +0000

Tere! Aitäh täiendavate küsimuste eest. Saadan vastused:

  *
Kas otsingus saab e-poode selekteerida või kuulub see nimetuse Kaup alla? Nt ku tarbija soovib kontrollida e-poe nime järgi, mis võib olla temale tundmatu jur nime all, siis kas ta selle leiab?

Mustas nimekirjas on võimalik kauplejaid valdkondade järgi selekteerida. Nimekirjas on toodud kauplejate ametlikud juriidilised ärinimed. Paraku selline võimalus hetkel puudub, et tarbija saaks selekteerida e-poe brändi või kaubamärgi järgi, mis võib olla temale tundmatu juriidilise isiku nime all. See-eest näeme siin võimalust tõsta tarbijate teadlikkust sellest, et kontrollida eelnevalt, millise juriidilise isikuga leping sõlmitakse.

  *
Kas on teada, millises valdkonnas enim probleeme võib olla? Meedias on eelkõige juttu olnud küll e-poodide ja kohati ka turismifirmade kohta.

Selles küsimuses soovitame tutvuda tarbijavaidluste komisjoni tegevusaruannetega, mille leiab TTJA kodulehelt: https://ttja.ee/komisjoni-otsused. 2025. aasta statistika on veel koostamisel, kuid saame välja võtta valdkonnad, kus tarbijavaidluste komisjon mullu enim otsuseid tegi: kasutatud sõidukite ost, ehitus- ja remonditeenused, kodumasinad, parkimine. Ennekõike on tarbijate kaebused seotud puudustega kauba või teenusega. Jätkuvalt on väga palju kaebuseid seotud e-kaubandusega.

  *
Kui ettevõte pole mustas nimekirjas, kas siis järgmised etapid tarbijale oleksid juba maandumislehel, mida tarbija peaks jälgima?

o        kas kaupleja (ettevõte) on registreeritud (tegelikult olemas ja tegutseb);
o        kontaktandmeid, kuhu pöörduda, et vajadusel müüjaga ühendust võtta;
o        millises riigis on kaupleja (ettevõte) registreeritud;
o        kas ja mis tingimustel saab kauba tagastada.

Must nimekiri on üheks infoallikaks, mis on tarbijale praktiliseks abiks enne ostuotsuse tegemist, kuid alustada tasuks sellest, et kontrollida:

  1.
kellega tehing sõlmitakse – eraisiku või ettevõttega;
  2.
millises riigis on kaupleja (ettevõte) registreeritud;
  3.
kas kaupleja on oma kontaktandmed avaldanud;
  4.
e-ostu puhul – kas ja mis tingimustel (sh kuhu, mis riiki) saab kauba tagastada.

  *
Kas sarnaseid keskkondi on veel?

Sarnast nimekirja tarbija õigusi rikkuvatest kauplejatest ametlikult Eestis rohkem avaldatud ei ole. Tegemist on unikaalse infoallikaga ning tarbijavaidluste komisjoni otsuseid mittetäitvate kauplejate nimede avaldamise õigus ja ka kohustus tuleneb tarbijakaitseseadusest.

Kuid tarbijal on võimalik kaupleja tausta ja varasema tegevuse kohta infot leida ka näiteks Äriregistrist ja Krediidiinfo kodulehelt. Ohumärk võib olla muuhulgas see, kui firma on tegutsenud väga lühikest aega ja ettevõttel on maksuvõlad.

Lugupidamisega

Aap Andreas Rebas

kommunikatsioonijuht
Tarbijakaitse ja Tehnilise Järelevalve Amet

________________________________
Saatja: Kaido Tamm <[email-masked]>
Saadetud: neljapäev, 12. veebruar 2026 17:47
Adressaat: Aap Andreas Rebas - TTJA <[email-masked]>
Teema: Teavituskampaania küsimus

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere.

Vaatsin usta nimekirja. Mul sellised küsimused:

kas otsingus saab e-poode selekteerida või kuulub see nimetuse Kaup alla? Nt ku tarbija soovib kontrollida e-poe nime järgi, mis võib olla temale tundmatu jur nime all, siis kas ta selle leiab?

Kas on teada, millises valdkonnas enim probleeme võib olla? Meedias on eelkõige juttu olnud küll e-poodide ja kohati ka turismifirmade kohta.

Kui ettevõte pole mustas nimekirjas, kas siis järgmised etapid tarbijale oleksid juba maandumislehel, mida tarbija peaks jälgima?

o            kas kaupleja (ettevõte) on registreeritud (tegelikult olemas ja tegutseb);

o            kontaktandmeid, kuhu pöörduda, et vajadusel müüjaga ühendust võtta;

o            millises riigis on kaupleja (ettevõte) registreeritud;

o            kas ja mis tingimustel saab kauba tagastada.

Kas sarnaseid keskkondi on veel?

Kaido

From: Aap Andreas Rebas - TTJA <[email-masked]>
Sent: Wednesday, February 11, 2026 11:01 AM
To: Kaido Tamm <[email-masked]>
Subject: Vs: Teavituskampaania

Tere!

Aitäh pöördumast!

Olete oodatud osalema käimasoleval hankel, edastan teile pakkumuse kutse dokumendi ja hankelepingu projekti, lisasin mõlemad failid manusena.

Pakkumuse esitamise tähtaeg on 20.02.2026 kell 23.59.

Ühtlasi lisan manusena TTJA CVI, millest on soovi korral võimalik pakkumuse tegemisel lähtuda. Selle kohta esitati hanke käigus küsimus ning paluti see saata, kuid juhin tähelepanu, et osalt on sealne info tänaseks aegunud ja peamiselt tasub tähelepanu pöörata visuaalsetele elementidele lk 16-19. Veel rõhutan üle, et pakkumuse tegemisel ei pea lähtuma CVIst, see on vabatahtlik.

Igaks juhuks oleksin tänulik, kui saate käimasolevas hankes osalemise soovi ja materjalide kättesaamise üle kinnitada, siis saaksin edaspidi teile ka hanke kohta tulnud küsimuste-vastuste info edastada.

Heade soovidega

Aap Andreas Rebas

kommunikatsioonijuht
Tarbijakaitse ja Tehnilise Järelevalve Amet

________________________________

Saatja: Kaido Tamm <[email-masked]<mailto:[email-masked]>>
Saadetud: teisipäev, 10. veebruar 2026 17:19
Adressaat: Aap Andreas Rebas - TTJA <[email-masked]<mailto:[email-masked]>>
Teema: Teavituskampaania

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere. Kirjutan loovagentuurist Dada. Hankeportaali Tendiff kaudu sain teabe, et on saadetud kutsega hankepäring TTJA  teavituskampaaniale Musta nimekirja teemal.

Kas on ka võimalik saada hankedokumente ning pakkumisel osaleda? Tähtaeg on 20.02?

Tervitades

Kaido Tamm

OÜ Dada AD

Ülikooli 10

51003 Tartu

www.dada.ee<http://www.dada.ee>